**A 85. sorszámú Könyvesbolti és antikváriumi kereskedő megnevezésű szakképesítés szakmai és vizsgakövetelménye**

**1. AZ ORSZÁGOS KÉPZÉSI JEGYZÉKBEN SZEREPLŐ ADATOK**

1.1. A szakképesítés azonosító száma: 52 341 03

1.2. Szakképesítés megnevezése: Könyvesbolti és antikváriumi kereskedő

1.3. Iskolai rendszerű szakképzésben a szakképzési évfolyamok száma: –

1.4. Iskolarendszeren kívüli szakképzésben az óraszám: 400–700

**2. EGYÉB ADATOK**

2.1. A képzés megkezdésének feltételei:

2.1.1. Iskolai előképzettség: érettségi végzettség

2.1.2. Bemeneti kompetenciák: –

2.2. Szakmai előképzettség: –

2.3. Előírt gyakorlat: –

2.4. Egészségügyi alkalmassági követelmények: –

2.5. Pályaalkalmassági követelmények: –

2.6. Elméleti képzési idő aránya: 50%

2.7. Gyakorlati képzési idő aránya: 50%

2.8. Szintvizsga: –

2.9. Az iskolai rendszerű képzésben az összefüggő szakmai gyakorlat időtartama: –

**3. PÁLYATÜKÖR**

3.1. A szakképesítéssel legjellemzőbben betölthető munkakör, munkakörök, foglalkozás, foglalkozások

|  |  |  |  |  |
| --- | --- | --- | --- | --- |
|  |  | A | B | C |
|  | 3.1.1. | **FEOR száma** | **FEOR megnevezése** | **A szakképesítéssel betölthető munkakör(ök)** |
|  | 3.1.2. | 5111 | Kereskedő | Könyvkereskedő |
|  | 3.1.3. | Antikvárius |
|  | 3.1.4. | Könyvkiadói kereskedő |

3.2. A szakképesítés munkaterületének rövid leírása:

A könyvkereskedő a könyvesboltban szakszerűen szolgálja ki a vevőket. Tájékoztatja a vásárlókat a könyvek tartalmával, tárgykörével, jellegével és szintjével kapcsolatos kérdésekről. A könyvesboltba érkezett dokumentumokat átveszi, nyilvántartja és szakszerűen beosztja. Folyamatosan kiegészíti a szortimentet, alakítja a választékot és a készletet.

Az antikvárius a könyvek vételével és eladásával foglalkozik. A vételnél megállapítja egy adott könyv korát, ritkaságát, fizikai károsodásának mértékét, javíthatóságát, illusztrációs anyagának technikáját, művészi vagy ritkaság értékét. Mindezek alapján megbecsüli a könyv napi forgalmi értékét. A forgalmi értékből számolja vissza a vásárlási értéket. Munkájához tartozik, hogy a bolt állományáról adott szempont szerint (téma, kor, kötés stb.) ajánló katalógust vagy aukciós jegyzéket készítsen, azt a vevőkörhöz (gyűjtők, intézmények stb.) eljuttassa, aukciókat szervezzen.

A mindenkor érvényes jogszabályoknak megfelelően működteti a vállalkozást.

A szakképesítéssel rendelkező képes:

– részt venni a könyvesbolt/antikvárium működtetésében

– részt venni a beszerzés/vásárlás folyamatában

– tájékozódni az egyetemes és magyar kultúra maradandó alkotásaiban

– tájékozódni a könyvszakma aktuális kérdéseiben

– tájékozódni a szakirodalomban

– megállapítani egy dokumentum korát, állapotát, indokolni piaci értékét

– ajánló jegyzéket, aukciós katalógust szerkeszteni

– alkalmazni a vállalkozásra, dokumentumok beszerzésére, értékesítésére vonatkozó jogi, gazdasági ismerteket

– adminisztrációs feladatokat végezni

– alkalmazni a marketing ismereteket

3.3. Kapcsolódó szakképesítések

|  |  |  |  |
| --- | --- | --- | --- |
|  | A |  B | C |
| 3.3.1. | **A kapcsolódó szakképesítés, részszakképesítés, szakképesítés–ráépülés** |
| 3.3.2. | **azonosító száma** |  **megnevezése** | **a kapcsolódás módja** |
| 3.3.3. | – | – | – |

**4. SZAKMAI KÖVETELMÉNYEK**

|  |  |  |  |
| --- | --- | --- | --- |
|  |  | A | B |
|  | 4.1. | **A szakképesítés szakmai követelménymoduljainak az állam által elismert szakképesítések szakmai követelménymoduljairól szóló kormányrendelet szerinti** |
|  | 4.2. | **azonosító száma** | **megnevezése** |
|  | 4.3. | 10647–12 | A könyvesbolt/antikvárium működtetése |
|  | 4.4. | 10648–12 | A könyvkereskedő munkája |
|  | 4.5. | 10649–12 | Az antikvárius munkája |
|  | 4.6. | 11498–12 | Foglalkoztatás I. (érettségire épülő képzések esetén) |
|  | 4.7. | 11499–12 | Foglalkoztatás II.  |
|  | 4.8. | 11500–12 | Munkahelyi egészség és biztonság |

**5. VIZSGÁZTATÁSI KÖVETELMÉNYEK**

5.1. A komplex szakmai vizsgára bocsátás feltételei:

Az iskolarendszeren kívüli szakképzésben az 5.2. alpontban előírt valamennyi modulzáró vizsga eredményes letétele.

5.2. A modulzáró vizsga vizsgatevékenysége és az eredményesség feltétele:

|  |  |  |  |  |
| --- | --- | --- | --- | --- |
|  |  | A | B | C |
|  | 5.2.1. | **A szakképesítés szakmai követelménymoduljainak** |
|  | 5.2.2. | **azonosító száma** | **megnevezése** | **a modulzáró vizsga vizsgatevékenysége** |
|  | 5.2.3. | 10647–12 | A könyvesbolt/antikvárium működtetése | szóbeli |
|  | 5.2.4. | 10648–12 | A könyvkereskedő munkája | írásbeli, gyakorlati, szóbeli |
|  | 5.2.5. | 10649–12 | Az antikvárius munkája | gyakorlati, szóbeli |
|  | 5.2.6. | 11498–12 | Foglalkoztatás I. (érettségire épülő képzések esetén) | írásbeli |
|  | 5.2.7. | 11499–12 | Foglalkoztatás II.  | írásbeli |
|  | 5.2.8. | 11500–12 | Munkahelyi egészség és biztonság | írásbeli |

Egy szakmai követelménymodulhoz kapcsolódó modulzáró vizsga akkor eredményes, ha a modulhoz előírt feladat végrehajtása legalább 51%–osra értékelhető.

5.3. A komplex szakmai vizsga vizsgatevékenységei és vizsgafeladatai:

5.3.1. Gyakorlati vizsgatevékenység

A vizsgafeladat megnevezése: Szituációs feladatok megoldása

A vizsgafeladat ismertetése: Áruátvétel, az áru szakszerű beosztása, könyvajánlás, adminisztratív feladatok végzése. ( számlaírás, reklamációs jegyzőkönyv, üzleti levél írása stb.) Marketing tevékenység folytatása, információadás a könyvről, a könyv kiegészítő apparátusának használatával. (tartalomjegyzék, mutatók, függelék, előszó, utószó) Antikváriák vásárlása és értékesítése kor–, állapot–, teljesség–, érték meghatározásával, segédletek használatával (nyomtatott és elektronikus adathordozók) a könyvek és az illusztrációk azonosításához

A vizsgafeladat időtartama: 50 perc

A vizsgafeladat értékelési súlyaránya: 50%

5.3.2. Központi írásbeli vizsgatevékenység

A vizsgafeladat megnevezése: Könyvesbolti és antikváriumi kereskedő szakmai ismeretek

A vizsgafeladat ismertetése: A kortárs magyar és világirodalom alkotói, művei

A vizsgafeladat időtartama: 90 perc

A vizsgafeladat értékelési súlyaránya: 15%

5.3.3. Szóbeli vizsgatevékenység

A vizsgafeladat megnevezése: Könyvesbolti és antikváriumi kereskedő szakmai feladatai

A vizsgafeladat ismertetése: A szóbeli központilag összeállított vizsga kérdései a 4. Szakmai követelmények fejezetben megadott témaköröket tartalmazzák

A vizsgafeladat időtartama: 30 perc (felkészülési idő 15 perc, válaszadási idő 15 perc)

A vizsgafeladat értékelési súlyaránya: 35%

5.4. A vizsgatevékenységek szervezésére, azok vizsgaidőpontjaira, a vizsgaidőszakokra, a vizsgatevékenységek vizsgatételeire, értékelési útmutatóira és egyéb dokumentumaira, a vizsgán használható segédeszközökre vonatkozó részletes szabályok:

A szakképesítéssel kapcsolatos előírások az állami szakképzési és felnőttképzési szerv http://www.nive.hu/ című weblapján érhetők el a Szak– és Felnőttképzés Vizsgák menüpontban

5.5. A szakmai vizsga értékelésének a szakmai vizsgaszabályzattól eltérő szempontjai: –

**6. ESZKÖZ– ÉS FELSZERELÉSI JEGYZÉK**

|  |  |  |
| --- | --- | --- |
|  |  | A |
|  | 6.1. | **A képzési és vizsgáztatási feladatok teljesítéséhez szükséges eszközök minimumát meghatározó eszköz– és felszerelési jegyzék** |
|  | 6.2. | Polcok, állványok |
|  | 6.3. | Nagyító |
|  | 6.4. | A feladatprofilban meghatározott munkavégzéshez szükséges nyomtatott segédletek |
|  | 6.5. | A feladatprofilban meghatározott munkavégzéshez szükséges elektronikus segédletek |
|  | 6.6. | Számítógép |
|  | 6.7. | Nyomtatványok |
|  | 6.8. | 200–500 kötetes, tematikailag átfogó szemléltető könyvanyag |
|  | 6.9. | 100 kötetes, tematikailag átfogó szemléltető könyvanyag |
|  | 6.10. | Internet hozzáférés |
|  | 6.11. | Nyomtató |
|  | 6.12. | Fénymásoló |
|  | 6.13. | Telefon |
|  | 6.14. | Projektor |
|  | 6.15. | Írásvetítő |
|  | 6.16. | Videó |
|  | 6.17. | DVD |

**7. EGYEBEK**

7.1. A vizsgabizottságokban való részvételre kijelölt szakmai szervezetek:

Magyar Könyvkiadók és Könyvterjesztők Egyesülése és/vagy a Magyar Antikváriusok Egyesülete